Griva de Adam

(Sante Siluan de Afon to monta)
Gro ya bin griva de Adam...
Adam, patra de universa, in swargalok
gwo jan dolchitaa de Boh-ney luba,
e por to, wen lu es mah-wek-ney
aus swargalok por gunah
e lwo in bi sin luba de Boh,
lu sufri karwem e kun gran gema
gro-plaki in sarha.
Suy atma tormenti por duma:
“Den lubi-ney Boh me he insulti”.
Bu tanto afsosi lu om swargalok
e om suy jamilitaa, kom om to
ke lu lwo in bi sin Boh-ney luba
kel busatibilem pa kada minuta
atrakti atma a Boh.
Tak eni atma
kel pai jan Boh por Sante Spiritu,
bat poy lusi blagitaa,
senti Adam-ney tormenta.
Atma tungi e gro-afsosi,
wen ta insulti lubi-ney Masta.
...
Adam enoi on arda
e karwem gro-plaki, e arda
bu es prival fo lu.
Lu duhi om Boh e shwo:
“May atma sinian om Masta
e me plaki shuki Ta.
Komo me mog bu shuki Ta?
Wan me gwo bi kun Ta,
may atma gwo bi alegre
e kalme, e dushman
bu gwo mog aksesi me;
e nau dushte spiritu
pai mahta sobre me
e mah hesiti, e mah duhi
may atma, e por to
may atma sinian
om Masta iven til morta,
e may spiritu aspiri a Boh,
e nixa on arda
bu mah me alegre,
e bay nixa
may atma bu yao konsoli,
bat yao den Ta snova vidi
e kun Ta yao satifi. Me bu mog
fogeti Ta, ni fo un minuta,
e may atma duhi om Ta,
e por gro-mucho traur
me gemi plaki:
“Rahimi me, oo Boh,
den Yur lwo-ney kreatura”
Tak Adam gwo gro-plaki,
e larma liti pa suy fas
a suy sina e arda,
e tote sahra
gwo audi suy gema;
oli faula e animal
en-silensi pa tristitaa;
e Adam gro-plaki,
bikos por suy gunah
oli
he lusi salam e luba.
Kontena
Category:Rakonta